22.   כתב תביעה לשמירת זכויות, רכושית והצהרתית
בבית-המשפט לענייני משפחה

ב_________
בעניין:

_____________ ת"ז _____________




על-ידי בא-כוחה עורך-דין _____________



מרח' ____________ עיר ___________



טל' ____________ פקס' ___________
("התובעת")




נ ג ד




_______________ ת"ז ___________



מרח' ___________ עיר ___________



טל' ___________ פקס' ___________
("הנתבע")

מהות התביעה: שמירת זכויות + רכושית + הצהרתית.

כתב התביעה

מבוא:

1.
התובעת (להלן: "התובעת") והנתבע נישאו זל"ז כדמו"י ביום ________ ומנישואין אלו נולדו להם שלושה ילדים כדלקמן: 

_________ ילידת _________, _________ יליד _________ ו_________ יליד __________.

2.
במשך כל תקופת הנישואין כמעט, ובפרט במהלך השנים האחרונות חלה החרפה במערכת היחסים בין הצדדים אשר נבעה בעיקרה מתקשורת לקויה ביניהם, הן פיזית והן מילולית, כאשר הבסיס לכך היה חוסר הערכה מצידו של הנתבע כלפי התובעת ואי-שיתוף פעולה קיצוני ביותר בחינוך וגידול הילדים. לאחרונה הגדיל הנתבע לעשות עת החל להתנהג באלימות פיזית לחפצים בבית באמצעות שבירתם או זריקתם לאשפה.
3.
לנוכח התנהגותו הנ"ל של הנתבע כלפי התובעת ואשר נעשתה על-פי רוב אל מול עיני ילדי הצדדים, גרם הדבר למשבר עמוק ביחסי התובעת עם הנתבע ועם בנה __________ אשר מתעלם כיום כליל מהתובעת, מתנכר אליה ואינו משוחח עימה. 

4.
הבן ___________ מושפע קשות מאביו, אשר איננו מסייע במאומה לחינוכו ואיננו תורם במאומה להשפיע עליו להתנהג אחרת לאימו. הגדיל הבן לעשות לאחרונה עת חלה הבן והחל להגיב בצורה שלילית לשאלות התובעת אליו "איך הוא מרגיש ואם הוא צריך משהוא" השיב לה הילד "תפסיקי לעשות הצגות". כאשר הדברים נאמרו לנתבע השיב זה "מה שבישלת תאכלי". ממש בסמוך להגשת התביעה אמר הבן ________ לתובעת כי "את אמא רעה", "גועל נפש לדבר איתך", "את לא אמא שלי". מיותר לציין כמה דברים ומילים אלה הנאמרים מפי הבן כואבים וחותכים בבשרה של התובעת. התובעת כמעט מידי בוקר מתעוררת כאשר הכר למרשותיה רטוב מדמעותיה. 

5.
הבן __________ הודיע לתובעת כי אינו רוצה לשוחח עמה לעולם.

6.
הנתבע מצידו לא עשה ואינו עושה מאומה לשפר את המצב, נהפוך הוא, הנתבע נותן לילד זה גיבוי מלא וגם כאשר נאמרים לו מעלליו של הבן ________________ ואמירותיו כלפי התובעת על-ידי הבת הגדולה של הצדדים, ____________, הנתבע מתעלם מהם ואומר כי אינו מאמין והוא איננו עושה דבר כדי לשפר היחסים ואף איננו משוחח עם הבן __________ על כך.

7.
במצב דברים זה ולאחר שכלו כל הקיצין מבחינתה גמרה התובעת אומר להביא את מערכת היחסים ביניהם לקיצה באופן שהצדדים יערכו ביניהם הסכם גירושין מכובד תוך חלוקה נאותה והוגנת של זכויות הצדדים על-פי כל דין, באופן שכל אחד מהצדדים ייטול את שמגיע לו כאמור.


ויוער, כי מאחר והצדדים נישאו בשנת ____________ לאחר קבלתו של חוק יחסי ממון בין בני-זוג, התשל"ג1973- (להלן: "החוק") הרי שהוראות החוק חלות בכל הקשור לאיזון המשאבים בין הצדדים, וזהו העיקרון שיש להחיל בענייניהם לקראת פירוד.

8.
התובעת פנתה לנתבע וניהלו ביניהם שיחות לעניין הפירוד, ברם, הוברר לתובעת כי הנתבע מבקש להוציאה מנישואין אלה בחוסר כל ממש מתוך נימה של ענישה כלפיה.

9.
בצר לה ולאור העובדה כי אין התובעת רואה היום כל סיכוי להמשך חיי הנישואין, מחד, ולאור העובדה כי הנתבע מבקש להוציאה מנישואין אלה בחוסר כל ממש, מאידך, נאלצת היא להגיש תובענה זו ואחרות לצורך שמירה על זכויותיה החוקיות.

הכנסות התובעת:

10.
התובעת עובדת כ_________ ב_________ משנת _________ ועד עצם היום הזה והשתכרותה הממוצעת לחודש הינה כ__________ ש"ח.

11.
בנוסף ועל-מנת לשפר את מעמדה המקצועי במקום עבודתה התובעת לומדת כיום לקראת קבלת תואר ראשון. למרות קשייה העבודה והלימודים הקשים עשתה ועושה התובעת כל מאמץ לסיים לימודיה ואף לעבוד במקביל. הנתבע לא רק שלא תמך ו/או תומך בתובעת אלא מבקש הוא ממנה כי תפסיק את לימודיה והראה בעליל כי הנתבע מקנא לה ולהתפתחותה המקצועית.

הכנסות הנתבע:

12.
יצויין כי הנתבע הינו עובד כיום (לאחר שמאז הנישואין עבר אין ספור עבודות) בחברת ___________ ולו שכר חודשי נטו של כ_________ ש"ח לחודש בממוצע אם לא יותר מכך. בידי התובעת מספר תלושי שכר של הנתבע המצ"ב לכתב תביעה זה כחלק בלתי-נפרד ממנו ומסומנים "א".

נספח "א"


ויודגש כי הנתבע הינו נע ונד בעיסוקו וכמעט שלא מתמיד הוא במקום כזה כפי שהתמידה התובעת.


למרות הכנסתו הנ"ל דאג הנתבע לחסוך כספים ממשכורתו ו/או לערוך לעצמו תוכניות חיסכון ו/או פוליסות ביטוח אשר הפרמיות בגינן לא מביישות אדם עצמאי, ועל כך יורחב בהמשך.

דירת המגורים:

13.
לצדדים דירת מגורים בת _______ חדרים ב________ הידועה כגוש ________ חלקה ___________, ואשר לה צמודה יחידת דיור בחצר אותה בנו הצדדים במשותף. ויודגש, דירה זו היתה על-שמו של הנתבע עובר לנישואי הצדדים אשר רכש אותה כדירת חדר ועם השנים בנו הצדדים יחדיו את החדרים הנוספים ואת יחידת החצר הנפרדת.

14.
את יחידת המגורים הנפרדת הצדדים משכירם כיום תמורת סך חודשי של כ_______ $ לחודש אותם נוטל הנתבע לעצמו ומפקיד את השיקים לחשבונו.

15.
במהלך השנים ולקראת הבניה ונטילת משכנתה לצורך בניית התוספות הנ"ל, העביר הנתבע מחצית מזכויותיו בדירה על-שם האישה במינהל מקרקעי ישראל וכן התחייב לעשות כן אף בלשכת רישום המקרקעין. מצ"ב מסמכי המינהל בדבר הרישום של הבית על-שם הצדדים וכן נסח רישום מלשכת רישום המקרקעין ממנו עולה כי הסכם החכירה על-שמו של הנתבע בלבד פג, ואילו כיום על-מנת לחדשו יש לחדשו על-שם שני הצדדים.

נספח "ב"

16.
פועל יוצא של האמור לעיל הוא, כי התובעת זכאית למחצית מהזכויות על הבית ובית-המשפט יתבקש להצהיר כן ולפסוק כי אכן מחיצת זכויות הבית הוא חלקה של התובעת.

17.
התובעת תעתור במסגרת תובענה זו לצו מניעה האוסר על הנתבע לבצע כל דיספוזיציה בדירה עד להכרעה בתובענה זו.

מכונית הצדדים:

18.
לצדדים מכונית מסוג ____________ מ"ר _________ (להלן: "המכונית") אשר שוויה המוערך הינו בשיעור של כ_____________ ש"ח והרשומה על-שם הבעל בלבד. הגם שזו נרכשה מכספים משותפים של הצדדים. כב' בית-המשפט יתבקש להצהיר כי מחצית משווי הזכויות במכונית שייכות לאישה ואף ליתן צו מניעה האוסר על המשיב לעשות כל דיספוזיציה על המכונית.

זכויות פנסיוניות של הנתבע:

19.
במהלך השנים צבר הנתבע זכויות פנסיוניות במקום עבודתו וכן זכויות שונות בהתאם לפוליסות ביטוח אותן רכש הוא במהלך השנים וכאמור להלן:


א.
פוליסה מס' __________ סה"כ פדיון לתשלום __________ ש"ח.


ב.
פוליסת ביטוח חיים בשווי __________ ש"ח.

ג.
פוליסת קרן פנסיה בשווי __________ ש"ח.

ד.
פוליסה בשווי __________ ש"ח.
נספח "ג"


התובעת זכאית למחצית מכל הזכויות הנ"ל מאחר ואלו נצברו במהלך הנישואין של הצדדים.

זכויות פנסיוניות של התובעת:

20.
____________________________
העתירה:

21.
בני-הזוג נישאו כאמור ביום __________.

22.
על-פי הלכות ברורות וידועות אשר נקבעו על-ידי בית-המשפט העליון, זכאית התובעת למחצית מכל רכוש אשר נצבר במהלך חיי הנישואין, לרבות בדירת הצדדים, ומבלי כל קשר לרישום - שכן נצבר במאמץ משותף של הצדדים כאשר שני הצדדים עובדים לפרנסת הבית ומכניסים כל אחד את חלקו לסל משותף.

23.
כן זכאית התובעת למחצית זכיותיו הסוציאליות מכל מן וסוג שהוא אשר נצברו לזכותו של הנתבע במהלך חיי הנישואין של הצדדים מכל מקום וגורם שהוא.

24.
אין חולק כי בדירת הצדדים אשר נרכשה על-ידי הנתבע בהיותה דירת חדר, ואשר לה הוסיפו הצדדים עוד _____________ חדרים ויחידת דיור נפרדת במהלך הנישואין יש לתובעת בעלות שווה לזו של הנתבע, דהיינו מחצית, וזאת מכוח העברת הזכויות במינהל בפועל מחצית על-שמה ואילו בלשכת רישום המקרקעין טרם הועברו אלה על-שמה. מה גם שזכויות החכירה של הדירה בלשכת רישות המקרקעין פגה ויש לחדשה הרי שעם חידושה ירשמו אלה אף על-שם התובעת מחצית.

25.
אין ולא צריך להיות חולק כי המכונית אשר נרכשה במהלך הנישואין ואשר רשומה על-שם הבעל בלבד הינה רכוש משותף. ואם חולק על כך הבעל מכאן העתירה להצהרה כי לתובעת מחצית מהזכויות בה.

26.
גם בזכויות הפנסיוניות ו/או הבטוחיות של הנתבע זכאית התובעת למחצית. ואף בעניין יידרש אף צו מתאים. 

27.
לבית-המשפט נכבד הסמכות העניינית והמקומית לדון בתובענה לאור, בין היתר, מקום מגורי הצדדים.

28.
לפיכך מתבקש כב' בית-המשפט לזמן הנתבע לדין להורות, להצהיר ולחייבו כדלקמן:


א.
ליתן פסק-דין הצהרתי הקובע כי מחצית מכל הרכוש ו/או הנכסים ו/או הכספים ו/או הזכויות מכל מן וסוג שהוא הרשומות על-שם הנתבע בין בעצמו ובין עם אחרים ואשר נצברו במהלך חיי הנישואין של הצדדים, שייך לתובעת.


ב.
מבלי לפגוע בכלליות האמור לעיל, מבוקש ליתן פסק-דין הצהרתי הקובע כי לתובעת מחצית מזכויותיו של המשיב בדירת הצדדים ו/או במכונית ו/או בתוכניות הביטוח השונות על-פי הפוליסות המצ"ב לכתב תביעה זה ובכלל.


ג.
ליתן את הסעדים הדרושים לשמירת זכויותיה של התובעת במחצית הנכסים ו/או הכספים ו/או הזכוות מכל מן וסוג שהוא, לרבות מיטלטלין ונכסים כספיים הרשומים ו/או המצויים בבעלות ו/או העומדים לזכות הנתבע.


ד.
להורות לנתבע לגלות מהם כל הזכויות הכספיות ו/או הסוציאליות ו/או הרכושיות וכו' הקיימות בידיו ואשר אין לתובעת כל ידיעה עליהם ואשר בגינן הינה זכאית למחצית מהן.


ה.
לאשר את הצווים הזמניים שינתנו בתיק זה.


ז.
לשלם לתובע הוצאות המשפט ושכר-טרחת עורך-דין כדין + מע"מ כדין.






_________________




__________, עורך-דין






בא-כוח התובעת

